Thaçi: bisedimet me presidentin serb nuk do të jenë të lehta
Presidenti i Kosovës tha në Prishtinë se pozicionet në bisedime janë shumë të largëta në mes dy vendeve
Presidenti i Kosovës Hashim Thaçi tha sot se bisedimet me presidentin serb nuk do të jenë të lehta ndërsa paralajmëroi vështirësi në javët e ardhshme. Ai i bëri këto komente gjatë një konference me gazetarë në Prishtinë, pas takimit të një dite më parë në Bruksel me presidentin serb, që ishte cilësuar si më i vështiri deri më tani. Presidenti Thaçi tha se megjithë pengesat e vështirësitë nga autoritetet e Serbisë, ende shpreson për arritjen e një marrëveshjeje. Presidenti Thaçi tha se nuk është lehtë të bisedohet me presidentin serb Aleksandër Vuçiç pasi që sipas tij ende mendon që Kosova është pjesë e Serbisë. Ai thotë se pozicionet në bisedime janë shumë të largëta në mes dy vendeve. tha ai. Ai tha se pavarësisht dallimeve të mëdha dhe vështirësive të patejkalueshme në mes të Kosovës e Serbisë ende shpreson që ky proces të vazhdojë dhe brenda katër apo gjashtë muaj të arrihet marrëveshja përfundimtare për normalizimin e marrëdhënieve, të arritjes së paqes dhe njohjes reciproke ndërmjet dy vendeve. tha ai. Një marrëveshje gjithëpërfshirëse për normalizimin e marrëdhënieve është kusht për të dyja vendet për integrim në Bashkimin Evropian. Por, ende është e paqartë se çfarë mund të jetë ajo marrëveshje. Prishtina thotë se ajo duhet të përfshijë njohjen e ndërsjellë dhe anëtarësimin e Kosovës në Kombet e Bashkuara. Beogradi që kundërshton pavarësinë e Kosovës, kërkon një "kompromis", por pa e qartësuar se cili mund të jetë ai. Një pjesë e politikanëve ne Serbi tashmë e kanë përsëritur se zgjidhje mund të ishte ndarja e Kosovës, përkatësisht që veriu i saj i banuar me shumicë serbe t'i takojë Serbisë, ide që është hedhur poshtë nga Prishtina.